
Készült Bácsalmás Város Önkormányzata Képviselő-testületének 2017. augusztus 28-án, 14.00 órai kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, dr. Bakó Mária Lujza, Csémy László, Nagy Gábor, Schaffer Tünde és Turcsányi Csaba képviselők (7 fő);

Patocskai Ibolya jegyző és Szakola Zoltán szociális ügyintéző (2 fő);

Jegyzőkönyvvezető: Zobokiné Bite Gyöngyi testületi ügyintéző;

Az ülésről távolmaradt: Légrádi Mária és Márai András képviselő (2 fő).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 7 fő jelen van (78 %). Jegyzőkönyv-hitelesítőknek Nagy Gábor és Turcsányi Csaba képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (7 igen szavazattal) az alábbi határozatot hozza:

240/2017. (VIII. 28.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete Nagy Gábor és Turcsányi Csaba képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendet kiegészíteni javasolja a 3. sz. előterjesztés tárgyalásával, majd a javaslatának az elfogadását – más indítvány nem lévén – szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

241/2017. (VIII. 28.) Bácsalmás v. öh.

Napirend megállapítása 	Határozat

I.	Bácsalmás Város Önkormányzatának Képviselő-testülete a 2017. augusztus 28-i rendkívüli ülésén a következő napirendi pontokat tárgyalja meg:

1. TOP-1.1.1-15-BK1-2016-00008 kódszámú, „Iparterület kialakítása Bácsalmáson” elnevezésű projekt tervkoordinátori feladatainak ellátásához árajánlatadó vállalkozások kijelölése (1. sz. előterjesztés)
2. A volt kollégium első emeleti helyiségeinek átadása üzemeltetésre (2. sz. előterjesztés)
3. Bácsalmás város névhasználatának engedélyezése a Nemzetőr Egyesület részére (3. sz. előterjesztés)
4. Egyebek
Zárt ülésen:
1. Dr. Skribanek Rita eladó és Nasz Balázs vevő adásvételi szerződése ügyében benyújtott kifogás elbírálása (Z/1. sz. előterjesztés)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők

1. napirendi pont

TOP-1.1.1-15-BK1-2016-00008 kódszámú, „Iparterület kialakítása Bácsalmáson” elnevezésű projekt tervkoordinátori feladatainak ellátásához árajánlatadó vállalkozások kijelölése 
(Az 1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét. Hozzáteszi, hogy a területszerzés kissé hosszadalmas folyamat, egy kisajátítási ügy még a Kúria előtt van, ezután történhet a telekalakítás, a tervezés. A tervkoordinátor díját pályázati átcsoportosítással fedeznék. Kérdés, észrevétel nem lévén az előterjesztés határozati javaslatának az elfogadását szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

242/2017. (VIII. 28.) Bácsalmás v. öh.

TOP-1.1.1-15-BK1-2016-00008 kódszámú, 
„Iparterület kialakítása Bácsalmáson” 
elnevezésű projekt tervkoordinátori 
feladatainak ellátásához árajánlatadó 
vállalkozások kijelölése 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) a TOP-1.1.1-15-BK1-2016-00008 kódszámú, „Iparterület kialakítása Bácsalmáson” elnevezésű pályázati projekt tervkoordinátori szolgáltatói feladatainak ellátására árajánlatot kér be az alábbi szervezetektől:

· WALD-BAU Kft. – 6500 Baja, Drescher Ede u. 8.
· Ramonád Mérnöki Iroda Bt. – 6456 Madaras, Nagy Lajos u. 16.
· Klingler Mérnöki Iroda Bt. – 6430 Bácsalmás, Mausz Rezső u. 6.

2.	A beérkezett árajánlatok alapján a Képviselő-testület későbbi ülésen dönt a szolgáltató szervezet kiválasztásáról, a megkötendő szolgáltatói szerződésről.

Határidő: azonnal
Felelős: Németh Balázs polgármester

Operatív felelős: Száhl Imre pályázati koordinátor

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Száhl Imre pályázati koordinátor
		5. Kerényi Tamás beruházási ügyintéző

2. napirendi pont

A volt kollégium első emeleti helyiségeinek átadása üzemeltetésre 
(A 2. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét.

Patocskai Ibolya jegyző kiegészítésül elmondja, hogy hatósági ellenőrzés volt a kérdéses ingatlanrész tekintetében. A bajai hatóság szerint a bevilágítottság kicsi, nem felel meg a jogszabályoknak. Balesetet, problémát ez nem okoz. Az apróbb javításokat megoldották, a falbontást nem támogatják. Egyéb szálláshelyet 16 főig lehet működtetni. Ha visszakapják a II. emeleti és a tetőtéri helyiségeket, még két szálláshelyet tudnak kialakítani.

Németh Balázs polgármester az előterjesztés határozati javaslatának az elfogadását szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

243/2017. (VIII. 28.) Bácsalmás v. öh.

A volt kollégium első emeleti helyiségeinek 
átadása üzemeltetésre 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmás 1985 hrsz.-ú és természetben a Bácsalmás, Szt. János u. 5 szám alatti ingatlanban 4 szobát, a hozzátartozó mosdókat, társalgókat, szélfogókat, folyosórészt, összesen 246,07 m2-t ingyenes használatra átadja a Bácsalmási Önkormányzati Közszolgáltatási Közhasznú Nonprofit Kft-nek (a továbbiakban: BÖKK Nkft.). 

2.	A Képviselő-testület elfogadja az előterjesztés és a jelen határozat melléklete szerinti üzemeltetési megállapodást. 

3.	A Képviselő-testület megbízza Németh Balázs polgármestert az üzemeltetési megállapodás aláírásával. 

4.	 A Képviselő-testület hozzájárul ahhoz, hogy a BÖKK Nkft. az átadott ingatlanrészt egyéb szálláshelyként üzemeltesse.

Határidő: azonnal
Felelős: Németh Balázs polgármester

Operatív felelős: Patocskai Ibolya jegyző

A határozatról értesül: 
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Dervalics Roland városüzemeltetési ügyintéző
		5. BÖKK Nkft.

A 243/2017. (VIII. 28.) Bácsalmás v. öh. jelölésű határozat melléklete a jelen jegyzőkönyv mellékleteként szerepel.

3. napirendi pont

Bácsalmás város névhasználatának engedélyezése a Nemzetőr Egyesület részére 
(A 3. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy az egyesület az alegység létrehozásával saját néven tud majd pályázni, egyén támogatásokat igénybe venni. Kérdés, észrevétel nem lévén az előterjesztés „A” változatú határozati javaslatának az elfogadását bocsátja szavazásra.

A képviselő-testület egyhangúlag (7 igen szavazattal) az alábbi határozatot hozza:

244/2017. (VIII. 28.) Bácsalmás v. öh.

Bácsalmás város névhasználatának 
engedélyezése 
a Nemzetőr Egyesület részére 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) a Nemzetőr Egyesület (Bácsalmás, Dob u. 28.) részére engedélyezi az egyesület nevében a Bácsalmás helységnév használatát – „NEMZETŐR EGYESÜLET BÁCSALMÁS”. A névhasználati engedély határozatlan ideig tart. 

2.	A Képviselő-testület az egyesület átalakulása, működési körének megváltozása esetén a névhasználat engedélyezéséről újra döntést hozhat.

Határidő: azonnal 
Felelős: Németh Balázs polgármester

Operatív felelős: Patocskai Ibolya jegyző

A határozatról értesül: 
- kivonattal:	1. Németh Balázs polgármester
		2. Patocskai Ibolya jegyző
		3. dr. Tótáné dr. Berzátzy Eszter kérelmező

4. napirendi pont

Egyebek (strand, pelletet gyártó francia cég megkeresése, Anya- és Gyermekvédelmi Központ épület-felújítási projektje, online felület nyitása közterületet érintő bejelentésekre, Zamárdi, szakiskolai szakképzés megszűnése, Bácsalmás lakosságszámának emelkedése, ortopédia épületének árnyékolása, hulladékudvar felé vezető út állapota)
(szóbeli)

Németh Balázs polgármester elmondja, hogy az elmúlt szerdán helyszíni bejáráson voltak a korábbi strand területén, azóta anyagot is kiküldtek a képviselőknek. A strandmedence régi terveit megküldte Rádai Tamás tervezőnek. 12 évvel ezelőtt nettó 75 M Ft-ba került volna a megvalósítás, ami most kb. nettó 100 M Ft. 

Schaffer Tünde képviselő nem támogatja a régi, 50 m-es medence szétbontását. 

Tóth Árpád alpolgármester szerint szükség van a strandra, de attól tart, hogy a lakosság a helyi utak rendbetételét fontosabbnak tartja, mint sportcsarnok, medence építését.

Csémy László képviselő úgy emlékszik, hogy a régi strandmedence szétbontási kísérlete korábban nem járt sikerrel.

Tóth Árpád alpolgármester kijelenti, hogy a régi medence szétbontási kísérlete 1 M Ft-ba került, a visszajavítás viszont 4 M Ft volt.

Nagy Gábor képviselő szerint is jobb lenne egy nagy medence, mint több kicsi.

Németh Balázs polgármester kijelenti, hogy döntést nem kell hozniuk ma e kérdésben, az írásba fektetett elképzeléseket, az árkalkulációt az elkészülte után a képviselő-testület elé fogja terjeszteni.

Tóth Árpád alpolgármester szerint több településen kellene érdeklődni arról, hogy a strandmedence üzemeltetése mennyire veszteséges.

Németh Balázs polgármester felveti, hogy egy francia cég megkereste a magyar-francia intézetet, amely őt kereste meg; a cég iparterületen faaprítékot, pelletet szeretne gyártani. Saját hatáskörben válaszlevelet küldött 100 E Ft bérleti díj, 9 M Ft/hektár vételi ár, illetve felvett munkavállalónként 300 E Ft kedvezmény meghatározásával, megjegyezve azt is, hogy az értékesítés 5-6 év után történhet.

Tóth Árpád alpolgármester érdeklődik, hogy ez a cég miből gyártaná a pelletet.

Németh Balázs polgármester szőlővenyigét és fát nevez meg válaszában. Tájékoztatásul elmondja, hogy
· az Anya- és Gyermekvédelmi Központ épületének felújítására 41 M Ft-ot nyertek az igényelt 50 M Ft-tal szemben, de tisztában voltak vele, hogy a felújítás 60 M Ft-ba kerül. Bízik benne, hogy lehetőségük lesz költségcsökkentésre, átcsoportosítás is szóba jöhet. Az államkincstárral történő egyeztetést követően indíthatják meg a közbeszerzési eljárást;
· online felületet nyitnának a lakosságot közvetlenül érintő közterületi problémákkal kapcsolatos bejelentések fogadására, a 219-es irodában személyesen, a kozterulet@bacsalmas.hu email címen pedig online lehetne közérdekű bejelentést tenni pl. kóbor kutyáról, kátyús útról, illegális szemételhelyezésről stb. Az írásos bejelentésre írásos választ fog kapni a bejelentő. Az elérhetőséget meg fogják jelentetni a helyi újságban, a honlapon;
· a zamárdi üdültetés továbbra is nagyon sikeres.

Schaffer Tünde képviselő kérdezi, hogy nehéz anyagi helyzetben lévő emberek is igénybe veszik-e az üdülőt.

Németh Balázs polgármester kijelenti, hogy több nevelőszülő is igénybe vette az üdülőt a nevelt gyermekek üdültetése céljából. Elmondja, hogy a szülői munkaközösség megkereste a káptalanfüredi táborral kapcsolatban. Az ingatlan 6 önkormányzat tulajdonában van, 40 M Ft-ba kerülne a felújítása. A gyerekeknek lehetőségük van zánkai és Erzsébet-táborban való nyaralásra. A zamárdi üdülőépületet is alkalmassá lehetne tenni 1-2 M Ft-ból 20-30 gyerek egyidejű fogadására a tetőtér beépítésével.

Schaffer Tünde képviselő a káptalanfüredi ingatlan felújítását támogatja.

Németh Balázs polgármester kijelenti, hogy az érintettek nem partnerek a felújításban.

Patocskai Ibolya jegyző megjegyzi, hogy a káptalanfüredi ingatlan a térképre sincs felvezetve, a HÉSZ-szel nem egyezik.

Nagy Gábor képviselő érdeklődik, hogy a Zamárdiban való üdültetés veszteséges-e.

Schaffer Tünde képviselő szerint az előző évben 1,2 M Ft mínusz keletkezett.

Patocskai Ibolya jegyző emlékeztet arra, hogy az előző évben berendezési tárgyakat kellett beszerezniük, pl. hűtőgépeket. 

Németh Balázs polgármester kijelenti, hogy 
· az üdültetés nem hoz hasznot, de nem is veszteséges. Az üdülő megvásárlását pozitívumként értékeli, mert évi 40-50 család nyaralása megoldott, és az ingatlant bármikor el tudják adni;
· négy közfoglalkoztatottjuk elsődleges munkaerőpiacra való kiközvetítéséről számol be, ketten építési vállalkozóhoz távoznak, két személyt a közszolgáltatási kft. fog alkalmazni 8 hó támogatott és 4 hó továbbfoglalkoztatási jogviszony keretében;
· a közszolgáltatási kft. az idén másfélszer annyi m2 füvet vágott le, mint az előző év hasonló időszakáig – derült ki az ügyvezetővel a közelmúltban folytatott egyeztetése során;
· a szakiskolában megszűnt a szakképzés. A kiskunhalasi szakképző centrum üzemelteti az épületet, ahol felnőtt szakképzés folyik, és valószínűsíthetően a pedagógiai szakszolgálatot is áthelyezik abba az épületbe, így felszabadulhat a volt kollégiumi épület alsó része. Szükségesnek tartja a szakiskolai ingatlanra kötött üzemeltetési megállapodás felülvizsgálatát;
· utánanézett a város lakosságszáma alakulásának, 1949-ben 10 623 lakosa volt Bácsalmásnak (1951 decemberéig Bácsszőlős Bácsalmáshoz tartozott), 1990-ben 7856, 2011-ben 6753, 2015-ben 6586, 2017. január 1-jén 6763, augusztus 15-én 6792 az állandó lakóhelyű lakos a településen.

Dr. Bakó Mária Lujza képviselő emlékeztet arra, hogy a legutóbbi ülésükön felmerült az ortopédiai szakrendelés épülete árnyékolásának kérdése. Kéri, hogy biztosítsanak néhány tízezer forint fedezetet redőnyök felszerelésére, hisz a Hősök terei irodák légkondicionálására többszázezer forintot hagytak jóvá. Az épületre féltetőt is szereltethetnének, hogy a műanyag redőnyöket ne süsse a nap. Kéri, hogy találjanak valamilyen megoldást.

Németh Balázs polgármester megkéri dr. Bakó Mária Lujza képviselőt, hogy járjon utána e kérdésnek, vegye fel a kapcsolatot a BESZ Kft. gazdasági vezetőjével, majd terjessze a képviselő-testület elé a megoldási lehetőségeket és a fedezetigényt.

Nagy Gábor képviselő emlékeztet arra, hogy az augusztus 8-i ülésükön felvetette a hulladékudvarhoz vezető út vízelvezetési problémáját.

Németh Balázs polgármester kéri a képviselőt, hogy a kozterulet@bacsalmas.hu email címen éljen jelzéssel, így írásos nyoma lesz a felvetett problémának.
Több nyílt ülési napirendi pont nem lévén kéri, hogy zárt ülésen folytassák munkájukat, majd az ülést 15 óra 10 perckor berekeszti.

K. m. f.




	Németh Balázs	Patocskai Ibolya
	polgármester	jegyző





	Turcsányi Csaba	Nagy Gábor
képviselők, jegyzőkönyv-hitelesítők








Melléklet Bácsalmás Város Önkormányzatának Képviselő-testülete 21/2017. számú,
2017. augusztus 28-án megtartott rendkívüli nyílt ülésének jegyzőkönyvéhez


Melléklet a 243/2017. (VIII. 28.) Bácsalmás v. öh. jelölésű határozathoz


Üzemeltetési megállapodás
Bácsalmás, Szt. János u. 5 . szám alatti ingatlanban található volt „Kossuth Park szálláshelyre

amely létrejött egyrészről: 

Bácsalmás Város  Önkormányzata (mint tulajdonos)
Székhelye: 			6430 Bácsalmás, Gr. Teleki u. 4-8.
Képviseli: 			Németh Balázs polgármester
Számlavezető pénzintézet: 	Bácska Takarékszövetkezet 
Bankszámlaszám: 		
Adóazonosító-jele: 		145724320-2-03
mint üzembeadó (továbbiakban: Tulajdonos),

másrészről:

Bácsalmási Önkormányzati Közszolgáltatási Közhasznú Nonprofit Korlátolt Felelősségű Társaság

Székhely:			6430 Bácsalmás, Bezdán utca 10. 
Képviseli: 			Barta Tiborné Gáll Ágnes
Cégjegyzék száma: 		Cg. 03-09-117786
Adószám: 			22341367-2-03
Statisztikai számjel: 		
Számlavezető pénzintézet: 	
Pénzforgalmi jelzőszám: 	
mint üzembevevő (továbbiakban: Üzembevevő),

együttesen: Felek - (továbbiakban: Felek) - között az alulírott napon és helyen az alábbi feltételekkel.

A megállapodás tárgya
	
1.) Bácsalmás Város Önkormányzata a tulajdonában álló Bácsalmás 1985. hrsz. és természetben Bácsalmás, Szt. János u. 5 szám alatti ingatlanban (továbbiakban: Ingatlan) egyéb szálláshelyet üzemeltetett – Kossuth Park Szálláshely (246,07 m2). 

 2017. augusztus 29. napját követően a birtokbaadási jegyzőkönyvben foglaltaknak megfelelően üzemeltetésre az üzembevevő átveszi a birtokbaadási jegyzőkönyvben foglaltak alapján (1. számú melléklet)

2.) A felek megállapodnak abban, hogy a tényleges használatba vételekor rögzíteni  kell az épület állapotát, és a műszaki állapotával kapcsolatos főbb megállapításokat, olyan mélységig, hogy az a későbbiekben esetlegesen Tulajdonos és Üzembevevő között jelentkező elszámolási vélemény-különbözőségek esetén megfelelő bizonyítékot nyújtsanak az átadáskori állapotra vonatkozóan.
a.)Rögzíteni kell az üzemeltetéshez szükséges dokumentációk átadás-átvételét.
b.)Rögzíteni kell a felek által minden fontosnak tekintett adatot

Az ingatlan és tárgyi eszközök tekintetében a birtokbaadástól kezdődően, a megállapodás fennállása alatt az Üzembevevő kizárólagosan jogosult a megállapodás által meghatározott szabályok szerint az átadott ingatlan és eszközök hasznainak szedésére.
A jelen megállapodás tárgyát képező jogok, így különösen a működtetési és használati jogok, illetőleg a használatba adott vagyontárgyak az Üzembevevő részéről nem idegeníthetők el.

Az ingatlan területi adatai:

I. emelet	104. hálóterem 		22.68 m2
		105. hálóterem		22,68 m2
		106. hálóterem		22,68 m2
		107. hálóterem		22,68 m2
	110-118- női-férfi mosdók 		24,09 m2
					          114,81 m2	

II. emelet
	210-218- női-férfi mosdók 		24,09 m2
               összesen:			          138,90 m2

Az alábbi helyiségek közös használatban vannak a KLIK-kel,  50-50 %-ban megosztva:

Földszint: 	szélfogó: 		4,68 m2
		folyosó:		29,70 m2
I. emelet: 	folyosó:		68,76 m2
		társalgó:		35,00 m2
		folyosó:		20,60 m2
II. emelet:	társalgó:		35,00 m2
		folyosó:		20,60 m2
összesen: 				214,34 m2 : 2 =  107,17 m2

3.) Üzembevevő tudomásul veszi, hogy a tulajdonos az ingatlanra vagyon-és felelősségbiztosítást kötött.

  
4.) A megállapodás időtartama

Jelen megállapodás 2017. augusztus 29. napján lép hatályba, és határozatlan időre szól. 

5.) Kapcsolattartók

Tulajdonos kapcsolattartója: 

1./Név: Horváth István Attila
Beosztás: Pénzügyi, Beruházási, Üzemeltetési osztályvezető
Cím: Bácsalmás, Gr. Teleki u. 4-8. szám 
Telefonszám: 79/541-455
E-mail cím: penzugy@bacsalmas.hu

2./Név: Dervalics Roland
Beosztás: vagyongazdálkodási és településüzemeltetési ügyintéző
Telefonszám: 79/541-455
E-mail cím:  dervalics.roland@bacsalmas.hu

Üzembevevő kapcsolattartója: 

1./ Név: 	Barta Tiborné Gáll Ágnes 
Beosztás: 	ügyvezető
Cím: 	6430 Bácsalmás, Bezdán utca 10. 
Telefonszám: 06/30 4645287
E-mail cím: 	bartanekozszolg@gmail.com

2./ Név: 	Kulesevics János
Beosztás:	 szolgáltatási részlegvezető
Cím: 	 6430 Bácsalmás, Bezdán utca 10.
Telefonszám: 	06/30 460-3914
E-mail cím: 	kulej@index.hu 

6.) Felek jogai és kötelezettségei

1. Tulajdonos kötelezettséget vállal arra, hogy szolgáltatás kimaradás, üzemzavar, illetve minden előre látható és az üzemeltetést befolyásoló esemény esetén tudomásszerzést követően haladéktalanul értesíti Üzembevevőt. A késedelmes értesítésből eredő károk a tulajdonost terhelik.

2. Üzembevevő kötelezettséget vállal arra, hogy a saját működési körében felmerülő valamennyi, a tulajdonost érintő eseményt a kapcsolattartó útján jelez a kapcsolattartó felé. 

3.  Kölcsönös értesítési kötelezettség terheli mindkét felet minden olyan beszerzési, közbeszerzési vagy egyéb eljárásban, amely az épület üzemeltetésével kapcsolatos megállapodások megszüntetésére, a feltételek újratárgyalására, vagy a szerződés tárgyának más szolgáltatótól való igénybevételére irányul.

4. Az üzemeltetési megállapodás aláírása után az üzembevevő saját forrásából beszerzett eszközök és berendezések tulajdonjoga az üzembevevőt illetik meg.

7.) Üzemeltetés, elszámolás

a. Üzembevevő kötelezettséget vállal arra, hogy az ingatlant teljes körűen üzemelteti, az ingatlan rendeltetésszerű használatra alkalmas állapotát fenntartja. 

b. Üzembevevő az ingyenesen használatba adott vagyont rendeltetésszerűen a közvagyont használó személytől elvárható gondossággal használja, hatékonyan és költségtakarékosan működteti. 

c. Üzembevevő köteles gondoskodni az ingatlan jó karbantartásáról, továbbá köteles viselni a rendeltetésszerű használattal összefüggésben felmerült fenntartási és javítási költségeket. 

8.) A megállapodás felülvizsgálata, a megállapodás módosítása

Felek megállapodnak, hogy 2018. december 31-ig a megállapodást felülvizsgálják. A felülvizsgálat eredményeképpen jelen megállapodást szükség szerint módosítják. 

9.)A megállapodás megszegése, a megállapodás módosítása, a megállapodás megszűnése

1. Jelen megállapodás az alábbi esetekben szűnik meg:
a)Megszűnik a megállapodás, ha abban a felek valamilyen okból írásban megállapodnak.
b)Megszűnik a megállapodás, ha a megállapodás teljesítése egyik félnek sem felróhatóan lehetetlenné válik.
c)Megszűnik a megállapodás a Tulajdonos rendkívüli felmondásával, ha az Üzembevevő a jelen megállapodásban vállalt valamely lényeges kötelezettségének nem tesz eleget.
2. A megállapodást mindkét fél jogosult felmondani minden év december 31. napjával, amit legalább három hónappal ezt megelőzően köteles jelezni.
3. Amennyiben az Üzembevevő valamely, az előző pontokban említett lényeges kötelezettségének nem tesz eleget, köteles őt a Tulajdonos – a rendkívüli felmondás lehetőségére utalva, 90 napos határidő kitűzése mellett – felszólítani. Ha a felszólításban előírt határidő eredménytelenül telt el, mert az Üzembevevő továbbra sem teljesítette kötelezettségét, vagy nem szüntette meg a Tulajdonos által kifogásolt szabálytalanságot, a Tulajdonos élhet a rendkívüli felmondás jogával. A rendkívüli felmondás a közlést követően azonnali hatállyal megszünteti a megállapodást.
4. A megállapodásban meghatározott időtartam lejártakor, vagy a megállapodásnak más okból történt megszűnése esetén a megállapodás megszűnésével egyidejűleg megszűnnek mindazon egyéb megállapodások, szerződések is, melyek a felek között esetlegesen a jelen megállapodás szerinti tevékenységgel összefüggésben jöttek létre.

10.)Az elszámolás szabályai a megállapodás fennállása alatt és megszűnése esetén

A megállapodás megszűnésekor az Üzembevevő birtokában lévő ingatlan és tárgyi eszközök visszaadásáról jegyzőkönyvet kell felvenni. Az átadás-átvétel tárgyát képező ingatlan műszaki állapotával kapcsolatos főbb megállapításokat.
Amennyiben a Felek nem tudnának az elszámolás módjában, összegében megállapodni, úgy jogosultak külön-külön szakértőt megbízni a vitatott érték megállapítására vonatkozóan. Felek a fenti elszámolás során keletkező számlázási kötelezettségekről, ezek adójogi rendezéséről, a megszűnés idején érvényes adójogszabályok figyelembe vételével egyeztetést tartanak, és ezen kötelezettségek teljesítésének lebonyolítási rendjét külön megállapodásban rögzítik.

11.)Egyéb rendelkezések

1. Jelen megállapodásban nem rendezett kérdésekben a Polgári Törvénykönyvről szóló 2013. évi V. törvény rendelkezései, valamint az egyéb vonatkozó jogszabályok rendelkezései irányadók.

2. Felek kötelezettséget vállalnak arra, hogy a jelen Megállapodással kapcsolatban felmerült vitás kérdéseket egymás között tárgyalások útján kísérlik meg rendezni. Amennyiben a vita közvetlen egyeztetés útján történő rendezése meghiúsul, úgy a jogvitában a Polgári Perrendtartásról szóló 2013. évi V. törvény szerint hatáskörrel és illetékességgel rendelkező bíróság jogosult eljárni.

3. Jelen megállapodás elválaszthatatlan részét képezi az 1. számú melléklet.

4. Felek a jelen megállapodást elolvasás és értelmezés után, mint akaratukkal mindenben megegyezőt jóváhagyólag írták alá.

5. Ez a megállapodás 4 példányban készül, amelyből kettő példány az Üzembevevőé.

Mellékletek:
1. számú melléklet:	Birtokbaadási jegyzőkönyv

Bácsalmás, 2017. ………………...

	…………………………………..	…………………………………..
 	Németh Balázs	Barta Tiborné Gáll Ágnes 
	polgármester
                            tulajdonos képviseletében	üzemeltető


Záradék:

Bácsalmás Város Önkormányzatának Képviselő-testülete jelen megállapodást a 243/2017. (VIII. 28.) Bácsalmás. v. öh. határozatával fogadta el.



1. számú melléklet

Birtokbaadási jegyzőkönyv



I. emelet	104. hálóterem 		22.68 m2
		105. hálóterem		22,68 m2
		106. hálóterem		22,68 m2
		107. hálóterem		22,68 m2
	110-118- női-férfi mosdók 		24,09 m2
					          114,81 m2	

II. emelet
	210-218- női-férfi mosdók 		24,09 m2
               összesen:			          138,90 m2


Az alábbi helyiségek közös használatban vannak a KLIK-kel,  50-50 %-ban megosztva:

Földszint: 	szélfogó: 		4,68 m2
		folyosó:		29,70 m2
I. emelet: 	folyosó:		68,76 m2
		társalgó:		35,00 m2
		folyosó:		20,60 m2
II. emelet:	társalgó:		35,00 m2
		folyosó:		20,60 m2
összesen: 				214,34 m2 : 2 =  107,17 m2

A képviselő-testület a 2017. augusztus 28-i rendkívüli zárt ülésén az alábbi határozatot hozta meg:

245/2017. (VIII. 28.) Bácsalmás v. öh.

Dr. Skribanek Rita eladó és Nasz Balázs vevő 
adásvételi szerződése ügyében benyújtott 
kifogás elbírálása 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) dr. Skribanek Rita ……………………... sz. alatti lakos, mint eladó és Nasz Balázs …………………………….. sz. alatti lakos, mint vevő a Bácsalmás külterület 0150/8 hrsz. alatt felvett 14 ha 8954 m2 területű, 448,01 AK értékű, szántó művelési ágú földingatlan 1/2 tulajdoni hányadának tekintetében 2017. február 23-án kötött adásvételi szerződés hatósági jóváhagyása ügyében a Magyar Agrár-, Élelmiszergazdasági és Vidékfejlesztési Kamara Bács-Kiskun Megyei Elnöksége (a helyi földbizottság feladatkörében eljárva) által 2017. július 03-án BACS01-05094-11/2017 számon kiadott állásfoglalása ellen az elfogadó jognyilatkozatot benyújtó részéről a nyitva álló határidőn belül benyújtott kifogást elfogadja és a jogügylet vonatkozásában kiadott kamarai állásfoglalást megváltoztatja az alábbiak szerint:

A Képviselő-testület a tárgyban szereplő adás-vételi szerződés megkötését Horváth László ………………………………. sz. alatti lakos elfogadó jognyilatkozatot benyújtóval támogatja. 

A mező- és erdőgazdasági földek forgalmáról szóló 2013. évi CXXII. törvénnyel összefüggő egyes rendelkezésekről és átmeneti szabályokról szóló 2013. évi CCXII. törvény (a továbbiakban Fétv.) 103/A. § (2) bekezdése szerint: „A képviselő-testület megváltoztatja a kifogással érintett állásfoglalást, ha annak kiadására a Földforgalmi törvény 23–25.§-ának megsértésével került sor, egyébként a kifogást elutasítja. 

Az Alkotmánybíróság 17/2015. (VI. 5.) AB határozatának 2. pontja szerint az  állásfoglalásoknak az alábbiaknak is meg kell felelniük: „Az Alkotmánybíróság a földbizottságok eljárásával kapcsolatos alkotmányos követelményként megállapítja, hogy az Alaptörvény XXVIII. cikk (7) bekezdésében biztosított jogorvoslathoz való alapjog érvényesülése csak akkor biztosított, ha a) a földbizottságok állásfoglalása a törvényben megkövetelt értékelést olyan részletességgel tartalmazza, hogy annak okszerűsége érdemben is elbírálható a hatósági eljárásban, a hatósági döntés ténybeli megalapozottsága és jogszerűsége pedig nemcsak formai szempontból, hanem érdemben is felülbírálható a bírósági felülvizsgálat során”.

A Képviselő-testület a tényállás tisztázása során megállapította, hogy az Agrárkamara az állásfoglalása kialakítása során nem vette figyelembe a 17/2015. (VI. 5.) AB határozatot, amelynek 2. pontja alkotmányos követelményként megállapítja, hogy a földbizottság állásfoglalása a törvényben megkövetelt értékelést olyan részletességgel tartalmazza, hogy annak okszerűsége érdemben is elbírálható legyen nemcsak formai szempontból, hanem ténybeli megalapozottsága tekintetében is. 
Az értékelést olyan részletességgel kell elvégezni, hogy az a Képviselő-testület határozatának alapjául szolgálhasson, alkalmas legyen a tényállás tisztázására.

Az Agrárkamara állásfoglalása ezzel szemben általánosságokat tartalmaz, a Földforgalmi törvény 23. §. (2) bekezdésében megfogalmazott szempontokat konkrétumokkal nem támasztja alá, annak kialakításához felhasznált információk forrását, tartalmát nem jelöli meg; a törvény céljainak, rendelkezéseinek megkerülésére utaló okokat, vagy bizonyítékokat nem nevez meg. 

Horváth László a törvényben megfogalmazott kritériumoknak megfelel, regisztrált földműves, családi gazdálkodó, valamint elővásárlási jogát - a Biokontroll Hungária Nonprofit Kft által kiadott 123414216 számú minősítő tanúsítványa szerint - ökológiai gazdálkodóként gyakorolja.

A Képviselő-testület jelen határozata ellen a kézhezvételtől számított 30 napon belül a Bácsalmási Közös Önkormányzati Hivatal Jegyzőjénél benyújtandó, de a Kecskeméti Közigazgatási és Munkaügyi Bírósághoz (6001 Kecskemét, Pf.: 73.) címzett keresetlevél nyújtható be. A bírósági felülvizsgálat lehetőségét a 17/2015. (VI. 5.) AB határozat 2. B) pontja biztosítja.

A jegyző a keresetlevelet az ügy összes iratával - a keresetlevélben foglaltakra vonatkozó nyilatkozatával együtt - tizenöt napon belül felterjeszti a Kecskeméti Közigazgatási és Munkaügyi Bírósághoz. 

A határozat az Fétv. 103/A.§-ában foglaltakon alapul.

A Képviselő-testület hatáskörét a Földforgalmi törvény 68. § (5) bekezdése; az Fétv. 103/A. §-a, illetékességét a közigazgatási hatósági eljárás és szolgáltatás általános szabályairól szóló 2004. évi CXL. törvény 21. § (1) b pontja határozza meg.

Bírósági felülvizsgálat esetén a tárgyalás tartása iránt a közigazgatási hatósági eljárás és szolgáltatás általános szabályairól szóló 2004. évi CXL. törvény 72. § (1) bekezdés da) pontja alapján kérelem nyújtható be.

2.	A Képviselő-testület felkéri Patocskai Ibolya jegyzőt, hogy a határozat közlésével kapcsolatos teendőket tegye meg.

Határidő: azonnal 
Felelős: Patocskai Ibolya jegyző 

Operatív felelős: Szakola Zoltán szociális ügyintéző

A határozatról értesül 
- kivonattal:	1. Németh Balázs polgármester 
2. Patocskai Ibolya jegyző
3. Prikidánovics Antal szociális és hatósági osztályvezető
4. Szakola Zoltán szociális ügyintéző
- levélben:	1.  Horváth László (……………………………..)
2. dr. Skribanek Rita (……………………………...)
3. Nasz Balázs …………………………………
4. Krix Beatrix (……………………………...)
5. Bács-Kiskun Megyei Kormányhivatal Földhivatala (6000 Kecskemét, 
Fecske u. 25. – határozat, kifogás, kamarai állásfoglalás)
6. Nemzeti Agrárgazdasági Kamara Bács-Kiskun Megyei Szervezete /6000 Kecskemét, Tatár sor 6.)
